
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A  NR. 35
                                                           din 28 februarie 2019
pentru modificarea și completarea prevederilor art. 1 din Hotărârea Consiliului Local Sighișoara

nr. 199/27.09.2018 privind încetarea unui contract de concesiune prin reziliere de drept

Consiliul Local al Municipiului Sighişoara, întrunit în ședință ordinară, 
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 3.510/08.02.2019, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere Hotărârea Consiliului Local Sighișoara nr. 199/27.09.2018, prin care s-a aprobat încetarea, prin reziliere de drept, a contractului de concesiune nr. 173/4654/22.06.1998, așa cum a fost modificat prin actul adițional nr. 1/02.11.2000, încheiat între Consiliul Local al Municipiului Sighișoara, în calitate de concedent și S.C. Premier S.R.L., în calitate de concesionar, având ca obiect preluarea în concesiune a terenului situat în Municipiul Sighișoara, str. Mihai Viteazu, nr. 7A, înscris în C.F. nr. 5387, sub nr. top. 3310/1, în suprafață totală de 45 mp., cu destinația de „amenajare terasă pentru activități de alimentație publică”, dată fiind solicitarea concesionarului și ulterior cele constatate de compartimentul de specialitate din cadrul Municipiului Sighișoara;

Având în vedere nota de serviciu a Direcției Administrarea Patrimoniului cu nr. 634/11.01.2019, prin care se solicită Biroului Public Cadastru și Agricultură întreprinderea măsurilor care se impun pentru radierea din C.F. Sighișoara nr. 5387, nr. top. 3310/1, a contractului de concesiune cu nr. 173/4654/22.06.1998, conform prevederilor Hotărârii Consiliului Local Sighișoara nr. 199/27.09.2018;

Având în vedere răspunsul Biroului Public Cadastru și Agricultură cu nr. 634/XI/2/04.02.2019, la nota de serviciu antemenționată, prin care, urmare a datelor obținute de la Biroul de Cadastru și Publicitate Imobiliară Sighișoara, se constată faptul că datele de identificare ale terenului care face obiectul contractului de concesiune nr. 173/4654/22.06.1998 și înscrise la art. 1 din Hotărârea Consiliului Local Sighișoara nr. 199/27.09.2018, nu mai corespund celor înscrise în Cartea Funciară, în sensul că, imobilul teren, în suprafață de 45 mp., a fost înscris inițial în C.F. 5387, nr. top. 3310/1 și ulterior, în C.F. nr. 56653 Sighișoara (nr. C.F. vechi 9720 (A+2)), sub nr. top. 3310/1/2, drept consecință, nu s-a putut realiza radierea contractului de concesiune din Cartea Funciară;

Având în vedere prevederile Legii nr. 7/1996, Legea Cadastrului şi Publicităţii Imobiliare, republicată, cu modificările şi completările ulterioare;

Având în vedere prevederile Ordinului nr. 700/2014 al Agenţiei Naţionale de Cadastru şi Publicitate Imobiliară privind aprobarea Regulamentului de avizare, recepţie şi înscriere în evidenţele de cadastru şi carte funciară, cu modificările şi completările ulterioare;

Având în vedere prevederile art. 871 - 873 și art. 876 - 878 din Legea nr. 287/2009 privind Codul civil, republicat, cu modificările şi completările ulterioare;

            Având în vedere prevederile Ordonanței de Urgență nr. 54/2006 privind regimul contractelor de concesiune de bunuri proprietate publică, aprobată cu modificări prin Legea nr. 22/2007, cu modificările și completările ulterioare;

Având în vedere Normele metodologice de aplicare a Ordonanţei de Urgenţă a Guvernului nr. 54/2006 privind regimul contractelor de concesiune de bunuri proprietate publică, aprobate prin Hotărârea Guvernului nr. 168/2007;
Având în vedere Raportul de specialitate comun al Arhitectului Șef și al Direcţiei Administrarea Patrimoniului, înregistrat cu nr. 3.253/06.02.2019, prin care se propune și se justifică necesitatea modificării și completării prevederilor art. 1 din Hotărârea Consiliului Local Sighișoara nr. 199/27.09.2018 privind încetarea unui contract de concesiune prin reziliere de drept, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
           În temeiul art. 36 (2) lit. „c”, (5) lit. „a” şi „b” şi (9), art. 45 (3), art. 115 (1) lit. „b” şi a art. 123 din Legea nr. 215/2001, Legea administraţiei publice locale, republicată, cu modificările şi completările ulterioare,

                                                                       H O T Ă R Ă Ş T E:

Art. I. Se aprobă modificarea și completarea prevederilor art. 1 din Hotărârea Consiliului Local Sighișoara nr. 199/27.09.2018 privind încetarea unui contract de concesiune prin reziliere de drept, care vor avea următorul conținut: 

„Art. 1. (1) Se aprobă, cu data adoptării prezentei, încetarea contractului de concesiune nr. 173/4654/22.06.1998, așa cum a fost modificat prin actul adițional nr. 1/02.11.2000, încheiat între Consiliul Local al Municipiului Sighișoara, în calitate de concedent și S.C. Premier S.R.L., în calitate de concesionar, având ca obiect preluarea în concesiune a terenului situat în Municipiul Sighișoara, str. Mihai Viteazu, nr. 7A, înscris inițial în C.F. nr. 5387, sub nr. top. 3310/1 și ulterior, în C.F. nr. 56653 Sighișoara (nr. CF vechi: 9720 (A+2)), sub nr. top. 3310/1/2, în suprafață totală de 45 mp., cu destinația de „amenajare terasă pentru activități de alimentație publică”, dată fiind solicitarea concesionarului și ulterior și cele constatate de compartimentul de specialitate din cadrul Municipiului Sighișoara.

(2) Date fiind prevederile aliniatului precedent se constată că se impune efectuarea procedurilor necesare pentru radierea sarcinii înscrise cu privire la acest imobil, în suprafață de 45 mp., imobil înscris inițial în C.F. nr. 5387, sub nr. top. 3310/1 și ulterior, în C.F. nr. 56653 Sighișoara (nr. CF vechi: 9720 (A+2)), sub nr. top. 3310/1/2, cu privire la întabularea dreptului de concesiune, pe o perioadă de 49 ani, a contractului de concesiune nr. 173/4654/22.06.1998, așa cum a fost modificat prin actul adițional nr. 1/02.11.2000, încheiat între Consiliul Local al Municipiului Sighișoara, în calitate de concedent și S.C. Premier S.R.L., în calitate de concesionar.

(3) Prezenta hotărâre se va depune la Biroul de Cadastru și Publicitate Imobiliară Sighișoara în vederea radierii dreptului de concesiune.”
Art. II. Celelalte prevederi ale Hotărârii Consiliului Local Sighișoara nr. 199/27.09.2018 privind încetarea unui contract de concesiune prin reziliere de drept, rămân neschimbate.
Art. III. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Arhitectul Șef, Direcţia Administrarea Patrimoniului, Biroul Buget, Contabilitate, Salarizare - Direcţia Economică şi Biroul Juridic din cadrul Municipiului Sighişoara.
Art. IV.  Prin grija d-nei Anca Bizo, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

      Șoneriu Mihai - Marcel                                                                          
                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar;
  1 ex. Arhitectul Șef;

  2 ex. Direcția Administrarea Patrimoniului;
  2 ex. Biroul Public Cadastru și Agricultură;
  1 ex. Biroul Buget, Contabilitate, Salarizare - Direcţia Economică;

  1 ex. Biroul Juridic;

  1 ex. S.C. Premier S.R.L.
14 ex.
B.A. 

